خلصنا السعي، وكان لازم نفك الإحرام، خرجنا المقص وبدأنا نقص أطراف شعرنا لفك الإحرام، جت جنبنا ست ملامحها جميلة وطلبت مني أقصلها شعرها لفك الإحرام وسألتني إنت مصرية قلتلها أيوة وانت؟ قالت سورية وسلمنا على بعض، وبعدها جت ست تانية جميلة أخرجت شعرها من تحت الطرحة وطلبت أقصلها جزء منه من أكثر من مكان، وبعدها قالتلي إنت مصرية قولتلها أيوة وشها هلل وفرحت جدا وقالت: إحنا بنحبكم يا المصريين مرة مرة "أوي أوي"، أفضالكم علينا أولادي تعليمهم كله على إيدين مصريين بنتي طبيبة صيدلانية، وابني مهندس متعلمين بمصر إحنا بنحبكم مرة مرة، الله يحفظكم يا المصريين، وتعيشي يامصر تعيشي يا مصر.